
Sifa za ukamilifu zote ni za Allah, tunamhimidi, 
tunamuomba msaada, tunamuomba msamaha, na 
tunajilinda na Allah kutokana na shari za nafsi zetu, na 
kutokana na amali zetu mbovu, yule ataongozwa na Allah, 
basi hakuna wa kumpoteza, na atakayempoteza hakuna wa 
kumuongoza, nashuhudia ya kwamba hapana apasaye 
kuabudiwa ila Allah peke yake, hana mshirika, na 
nashuhudia kuwa Nabii wetu Muhammad ni mja wake na 
mtume wake, swala na salamu za Allah nyingi zimshukie 
yeye, watu wake, na masahaba wake. 


(Ammaa ba'd) Ama baada ya himdi hii: 


Mcheni Allah - enyi waja wa Allah - kama ipasavyo 
kumcha, na mchungeni [chungeni amri zake na makatazo 
yake| katika siri na minong'ono. 


(Ayyuhal muslimuun) Enyi Waislamu: 


Allah ameipa baadhi ya usiku na michana fadhila kuliko 
mengine, na ameteua mwezi mmoja miongoni mwa miezi 
yote na kuufanya kuwa taji la miezi ya mwaka, na 
akaupwekesha na ziada ya fadhila na heshima. Mwezi huo 
ni mwezi wa Ramadhani, ambao ndio mwezi 
ulioteremshwa ndani yake Our-ani, mwezi unaofunguliwa 
ndani yake milango ya Peponi na kufungwa milango ya 
Moto, na kufungwa mashetani, na kusamehewa dhambi 


(1) (TI Hotuba hii] imetolewa siku ya ijumaa, tarehe kumi na mbili ya Ramadhani, mwaka elfu moja mia nne 


na arubaini na tano hijria, katika Msikiti wa Mtume swala na salamu za Allah zimshukie) 

zote endapo mtu atajiepusha na madhambi makubwa. Nabii 
swala na salamu za Allah zimshukie amesema: (Swala 
tano, Ijumaa hadi Ijumaa, na Ramadhani hadi 
Ramadhani, ni yenye kufuta yale yaliyomo kati yao, 
endapo yataepukwa madhambi makubwa), [imepokewa 
na Muslim]. An-Nawawi Allah amrehemu amesema: "Kila 
moja ya mambo haya yaliyotajwa linasilihi kufuta dhambi, 
likipatana na lenye kufutwa kati ya madhambi madogo basi 
linalifuta, na lisipokutana na dhambi dogo wala kubwa, basi 
ataandikwa kwalo matendo mema na kupandishwa daraja, 
na iwapo litakutana na dhambi kubwa moja au mengi na 
kusiwepo na madogo, tunatarajia lihafifishe madhambi 
makubwa ." 


Mwenye kuufunga mchana wake kwa imani na 
matumaini ya ujira, atasamehewa dhambi zilizopita, na 
mwenye kusimama usiku wake na ibada kwa imani na 
matumaini ya ujira, atasamehewa dhambi zilizopita. 
[wameafikiana Bukhari na Muslim kuipokea]. Sheikhul 
Islam Allah amridhie amesema: "Kuamini kwake kuwa 
Allah ndiye aliyeweka sheria hiyo, ameiwajibisha, 
ameiridhia na kuiamuru, na kutumaini kwake malipo yake 
mbele ya Allah, yaani: anafanye jambo hilo kwa ikhlasi 
akitarajia malipo yake", na mnao ndani yake [mwezi huo 
wa Ramadhani| usiku mmoja ambao ni bora kuliko miezi 
elfu moja. 


Saumu inalinda dhidi ya maovu na Moto, Nabii swala 
na salamu za Allah zimshukie amesema: (Saumu ni kinga) 

[wameafikiana Bukhari na Muslim kuipokea]. Ama kuhusu 
thawabu yake, basi anayeyakabidhi ni Mola Mkarimu, 
Nabii swala na salamu za Allah zimshukie amesema: (Kila 
amali ya mwanadamu ni yake isipokuwa Saumu, kwani 
hiyo ni yangu, na Mimi nitailipa), [wameafikiana Bukhari 
na Muslim kuipokea]. Al-Qurtubi Allah amrehemu 
amesema: "Maana yake ni kwamba, malipo ya matendo 
yamewekwa wazi kwa watu, na yanaongezeka mara kumi, 
hadi mia saba, au kadri atakavyo Allah, isipokuwa Saumu, 
kwani Allah anatoa malipo yake bila makadirio". 


Na amali njema inapata utukufu zaidi katika wakati 
bora; na ibada bora zaidi ya kujikuribisha kwa Allah ni: 
Kumpwekesha Allah na kumtakasia amali, na jambo hili 
amewaamuru nalo viumbe vyote. Allah aliyetukuka 
amesema: 

چا روا الا یتدم له مخلصبت SÁ‏ 

{Na hawakuamrishwa ila wamuabudu Allah kwa 
kumtakasia Dini} [Al-Bayyinah:5], na amali njema 
hazikubaliwi ila kwa kufuata Sunnah ya Nabii swala na 
salamu za Allah zimshukie. Kumtii Nabii swala na salamu 
za Allah zimshukie inawajibisha kuingia Peponi. Nabii 
swala na salamu za Allah zimshukie amesema: (Mwenye 
kunitii ataingia peponi) [imepokewa na Bukhari] . 

Swala ni nguzo ya Dini, na ni ahadi kwa Allah kuwa 
mwenye kuihifadhi ataingia Peponi, Nabii swala na salamu 
za Allah zimshukie amesema: (Swala tano ambazo Allah 

amewafaradhishia waja wake, mwenye kuzitekeleza, 
bila kupoteza chochote - kwa kudharau haki yake -, 
atakuwa na ahadi kwa Allah ya kumuingiza Peponi), 
[imepokewa na Ahmad]. Na atakaye lala na kuacha Swala 
ya faradhi hajajui cheo cha Ramadhani. Na mwenye 
kufanya uvivu katika Sunnah zake na swala zake za ratiba, 
huyo ameghafilika na fadhila za mwezi huu. 


Na Our-ani Tukufu ni mojawapo ya neema ambazo 
Allah ameuneemesha nao umma huu, Allah aliyetakasika 
amesema: 


a 
AN 


kai El یهت‎ N فيه‎ 3 5) OSA fe je 


{Hakika Allah amewafanyia wema mkubwa Waumini 
vile alivyo waletea Mtume aliye miongoni mwao wenyewe, 
anaye wasomea Aya zake} [Aalu Imraan: 164]. Majina yake 
ni mengi na sifa zake zimekithiri, na katika kutaja neema 
ameitanguliza [neema ya Our-ani| kabla ya neema nyingi: 


{[Ar-Rahmaan] Mwingi wa Rehema * Amefundisha 
Qur'ani} [Ar-Rahmaan: 1-2]. Kuisoma kunaongeza imani, 
na aya zake zimewaliza watu wakuu. Allah amemsifu 
mwenye kuisoma na kuitendea kazi, na amemwahidi 
nyongeza na kumtimizia ahadi. Allah aliyetukuku 
amesema: 


ون الین بتلوج a a AS‏ اده بون تر آن s‏ 
er‏ 3 ی ډو وو Ys‏ 
ce‏ آجورهم AAA A‏ $75.55 

{Hakika wale wanaosoma Kitabu cha Allah, na 
wakasimamisha Swala, na wakatoa kwa siri na kwa 
dhaahiri katika tulivyowaruzuku, hao wanatarajia biashara 
isiyobwaga * Ili Yeye awalipe ujira wao kwa ukamilifu, na 
awazidishie kutokana na fadhila zake} [Faatwir:29-30]. Na 
bora zaidi ya kusoma Our-ani ni katika mwezi 
ilioteremshwa ndani yake. Ibnu Abbas Allah awaridhie 
amesema: (Mtume wa Allah swala na salamu za Allah 
zimshukie alikuwa mkarimu zaidi kati ya watu, na hali 
aliokuwa mkarimu zaidi ni akiwa ndani ya Ramadhani 
wakati anakutana na Jibril, na alikuwa akikutana naye kila 
usiku wa Ramadhan akimfundisha  Our-ani) 
[wameafikiana Bukhari na Muslim kuipokea]. Ibnu Hajar 
Allah amrehemu amesema: "Ziada ya ukarimu ilipatikana 
kwa jumla ya yale yaliyotajwa miongoni mwa: wakati, 
kilichoteremshwa, mteremshaji, na usomeshaji". Na 
mwenye saada zaidi kati ya watu ni yule aliye karibu zaidi 
na Kitabu cha Allah, na ambaye moyo wake umezuiliwa 
kufaidika na Our-ani basi hataongoka na kitu kingine 
chochote. Allah aliyetakasika amesema: 


{Basi hadithi gani watakayoiamini baada ya Allah na 
Aya zake?! [Al-Jaathiyah: 6] . 


Na kisimamo cha usiku (katika ibaada) ni mojawapo ya 
sifa za watu wa Peponi. Allah aliyetukuka amesema: 


4 بجو‎ YN Ss E 

{Walikuwa wakilala kidogo tu usiku! [Adh- 
Dhaariyaat: 17]. Na swala bora zaidi ya mtu baada ya swala 
za faradhi ni swala ya usiku, [imepokewa na Muslim]. Kwa 
hivyo, jitahidi kuswali swala ya usiku katika mwezi wa 
Ramadhani pamoja na imamu mpaka atakapomaliza; ili 
uweze kupata neema za Allah. Nabii swala na salamu za 
Allah zimshukie amesema: (atakayesimama na imamu 
mpaka atakapomaliza, ataandikiwa kuwa amesimama 
usiku kamili), [imepokewa na Tirmidhi]. 


Na dua inapasua mbingu mpaka inafika kwa Allah na 
hakuna anayeweza kuizuia, Allah aliyetukuka amesema: 

ac, 

{Niombeni, nitakuitikieni} [Ghafir: 60], na Mikono ya 
Allah imekunjuka, daima hutoa neema mchana na usiku, na 
hazina zake zimejaa. Nabii swala na salamu za Allah 
zimshukie amesema: (Mkono wa Allah umejaa, 
haupungui kwa kutoa. Yeye ni Mkarimu wa mchana na 
usiku), [wameafikiana Bukhari na Muslim kuipokea], 
hivyo basi, muombe Allah Mkarimu chochote unachotaka 
katika mema ya duniani na ya Akhera - kama vile 
uwongofu, watoto wema, saada, mafanikio, riziki ya halali, 
na kuingia Peponi. Muombe Mola wako chochote 
unachotamani na kitatimia kwa idhini ya Allah. Allah 
aliyetukuku amesema: 


de < Bye Aror a 
¿AT AA 8565 اجيب‎ e 


> 

{Naitikia maombi ya mwombaji anaponiomba} [Al- 
Bagarah: 186]. 


Sadaka ni dalili ya imani, na bora zaidi ni ile 
inayotolewa katika mwezi wa Ramadhani, na kutoa mali ni 
bora kwa nafsi, Allah aliyetukuku amesema: 

{Na toeni sadaka hilo ni kheri kwa nafsi zenu} [At- 
Taghaabun: 16]. Malaika humwombea mwenye kutoa kila 
siku kupata badala ya alichokitoa. Nabii swala na salamu za 
Allah zimshukie amesema: (Hakuna siku wanayoamka 
ndani yake waja wa Allah ila Malaika wawili 
wanashuka, mmoja anasema: " Ewe Allah, mpe mwenye 
kutoa badala", na mwengine anasema: "Ewe Allah mpe 
kila mwenye kuzuia kuharibikiwa"), [wameafikiana 
Bukhari na Muslim kuipokea|. Kila mtu atakuwa chini ya 
kivuli cha sadaka yake Siku ya Kiyama, na miongoni mwa 
watu ambao Allah atawapa kivuli chake ni: (Mtu aliyetoa 
sadaka kwa siri, hadi mkono wake wa kushoto usijue 
ulichokitoa mkono wake wa kulia), [wameafikiana 
Bukhari na Muslim kuipokea], na miongoni mwa 
yanayojutiwa wakati wa kufariki ni kuacha kutoa sadaka, 
Allah aliyetukuku amesema: 


= 
a 


Bet Fi wt O کم ورو‎ O EA 
HAT رب‎ LAR e E من‎ lolo 

{Na toeni katika tulicho kupeni kabla hayajamfikia 
mmoja wenu mauti, tena hapo akasema: Mola wangu 
Mlezi! Huniakhirishi muda kidogo nipate kutoa sadaka, na 
niwe katika watu wema?! [Al-Munaafiquun: 10]. 


Na thawabu za umrah ndani ya mwezi wa Ramadhani 
ni kubwa mno. Nabii swala na salamu za Allah zimshukie 
amesema: (Hakika umrah katika Ramadhani ni sawa na 
Hijja), (imepokewa na Bukhari|. 


Na watu bora zaidi katika kila amali nı wale 
wanaomdhukuru Allah zaidi ndani yake, basi wabora zaidi 
wa wenye kufunga ni wanaokithirisha zaidi kumdhukuru 
Allah katika Saumu zao, na wabora zaidi wa watoaji sadaka 
ni wale wanaomdhukuru Allah zaidi, na vivyo hivyo katika 
hali zote. 


Na toba ya kweli ni mojawapo ya ibada bora kabisa. 
Ibnul Oayyim Allah amrehemu amesema: "Watu wengi 
hawajui cheo cha toba wala ukweli wake." Na hakuna mja 
anayeweza kukamilika wala kupata ukaribu kamili na Allah 
isipokuwa kwa toba. Na Allah amewaamuru waumini wote 
kutubu ili wapate kufanikiwa. (Allah) amesema: 


(A IM A وا‎ 
{Na tubuni nyote kwa Allah, enyi Waumini, ili mpate 
kufanikiwa! [An-Nuur: 31]. Na Allah amejiita Mwenye 
kusamehe ili waja wamkabili na kumwelekea yeye. Na 


anayemgeukia kwa toba, Allah anafurahishwa naye na 
kumpokea, na hubadilisha maovu yake kuwa mema. Na 

siku bora zaidi katika maisha ya mja ni siku anayotubu 
ndani yake kwa Allah. Nabii swala na salamu za Allah 
zimshukie alimwambia Kaab ibnu Maalik Allah amridhie 
alipotubu kwa Allah: (Furahia siku bora zaidi iliyowahi 
kukupita tangu ulipozaliwa na mama yako), 
[wameafikiana Bukhari na Muslim kuipokea]. 


Na kuomba msamaha kwa Allah hufuta madhambi na 
kuzuia adhabu. Allah aliyetukuku amesema: 


DEE 
Or pas لن اد مس دهم‎ Gp 


{wala Allah si wa kuwaadhibu na hali ya kuwa 
wanaomba msamaha} [Al-Anfaal: 33]. Kuomba msamaha 
pia hupandisha daraja, huleta mvua nyingi, huongeza mali 
na watoto, huotesha matunda na kutiririsha mito. Kwa 
kuomba msamaha, rehema huteremka. Allah aliyetukuku 
amesema: 


ae, ar SUM 


{Kwa nini hamuombi msamaha kwa Allah ili 
mrehemewe?} [An-Naml: 46]. Kuomba msamaha ni 
Sunnah ya mitume. Nabii swala na salamu za Allah 
zimshukie amesema: (Hakika mimi ninaomba msamaha 
kwa Allah mara mia moja kwa siku), [imepokewa na 
Muslim]. 


Na mwanamke ameamuriwa kufanya ibada sawa na 
wanaume - kama vile kusoma Qur'ani, kuomba dua, kutoa 
sadaka, kumdhukuru Allah , kutubu, kuomba msamaha, na 

kuswali usiku - isipokuwa ya kwamba kuswali kwake 
nyumbani ni bora kwake kuliko kuswali msikitini. Nabii 
swala na salamu za Allah zimshukie amesema: (Na [swala 
ndani ya] nyumba zao ni bora kwao) [imepokewa na 
Ahmad]. 


(Waba'du, ayyuhal muslimuun) Na baada ya haya, 
enyi Waislamu: 


Saumu ni ibada kubwa katika Uislamu. Abu Umama 
Allah amridhie amesema: (Nilimwendea Nabii swala na 
salamu za Allah zimshukie nikamwambia: Niamrishe 
jambo nitakaloondoka nalo kutoka kwako. Akasema: 
Shikamana na kufunga; kwani haina mfano wake) 
Imepokelewa na An-Nasa'1. Na harufu ya athari ya ibada 
hiyo ni nzuri zaidi kwa Allah kuliko miski. Nabii swala na 
salamu za Allah zimshukie amesema: (Na harufu ya 
mdomo wa mwenye kufunga ni nzuri zaidi kwa Allah 
kuliko harufu ya miski) [wameafikiana Bukhari na 
Muslim kuipokea]. 


Siku za Ramadhani zinaelekea kwisha, na mwenye akili 
ni yule anayezitumia vizuri. Maisha si chochote ila pumzi 
chache na muda mfupi unaohesabika, na ajali iliyo na 
kikomo. Na siku ni kipando cha kuiendea hio ajali. Kwa 
hivyo, fanyeni kazi, muwe na matumaini, na mtarajie 
mema. Mwenye hasara ni yule anayeacha kumtii Allah au 
akajihusisha na mambo mengine badala yake. Na 
aliyenyimwa ni yule ambaye amenyimwa kheri katika 
Ramadhani. Kumbuka, mazingatio ni ukamilifu wa mwisho 

wa amali, sio upungufu wa mwanzo wake. Na matendo 
yanazingatiwa mwisho wake. 


(Audhu billaahi mina sh-shaytwaani rrajiim) 
Najilinda na Allah kutokana na shetani aliyefukuzwa 
katika rehema za Allah 


Wo MIE 


én Rar مر‎ ea PEA pa ale <A «یتآنها‎ 


{Enyi mlio amini! Rukuuni na msujudu, na muabuduni 
Mola wenu Mlezi, na tendeni mema, ili mfanikiwe} [Al- 
Haj: 77]. 


Allah anibarikie mimi na nyinyi katika Qur-ani tukufu... 

HOTUBA YA PILI 


Sifa njema zote astahili Allah kwa wema Wake [kwetu], 
na shukrani zote astahili Yeye kwa kutuafikia na 
kutuneemesha, na nashuhudia ya kwamba hakuna apasaye 
kuabudiwa ila Allah peke yake hana mshirika; ili 
kuadhimisha shani yake, na nashuhudia ya kwamba Nabii 
wetu Muhammad ni mja Wake [Allah] na Mtume wake, 
swala na salamu nyingi za Allah zimshukie yeye, watu wa 
nyumba yake na Masahaba wake: 


(Ayyuhal muslimuun) Enyi Waislamu: 


Allah alifaradhisha kufunga Ramadhani na kufanya 
kuwa nguzo ya nne katika nguzo za Uislamu kwa ajili ya 
kuhakikisha uchaji Allah. Kama alivyosema Allah katika 
Our'ani: 

¿ER ڪر‎ AA Fee یی یت‎ 

{Enyi mlio amini! Mmeandikiwa Saumu, kama 
walivyo andikiwa walio kuwa kabla yenu ili mpate 
kuchamngu! [Al-Bagarah: 183]. Kwa hivyo, ni wajibu kwa 
kila Muislamu kumcha Allah na kuepuka yote yenye 
kuvunja au kuharibu saumu yake, pia na atunze ulimi wake, 
masikio yake na macho yake kutokana na mambo 
yalioharamishwa na Allah. Nabii swala na salamu za Allah 
zimshukie amesema: ( Yeyote asiyeacha kusema uongo na 
kuutendea kazi na kufanya ujinga - ambayo ni matendo 
ya watu wasio na akili au wapumbavu - basi Allah hana 

haja ya yeye kuacha chakula chake na kinywaji chake) 
[imepokewa na Bukhari]. 


Kwa ajili ya cheo cha saumu, Nabii swala na salamu za 
Allah zimshukie alikataza matumizi ya lugha chafu, 
ugomvi na kelele wakati wa kufunga. Amesema Nabii 
swala na salamu za Allah zimshukie: (Inapokuwa siku ya 
kufunga mmoja wenu basi asiseme machafu wala 
asipige kelele), [wameafikiana Bukhari na Muslim 
kuipokea]. Ikiwa mtu atakutana na mtu mjinga, hapaswi 
kumjibu kwa njia sawa na ujinga wake. Nabii swala na 
salamu za Allah zimshukie amesema: (Ikiwa mtu atamtusi 
au kupigana naye, basi na aseme: Mimi nimefunga) 
[wameafikiana Bukhari na Muslim kuipokea]. Imam 
Ahmad Allah amridhie amesema: "Anayefunga anapaswa 
kutunza saumu yake kutokana na ulimi wake, na asizozane 
katika mazungumzo yake. (Wema waliotangulia) 
walipokuwa wakifunga, walikikaa Misikitini na kusema: 
Tunatunza saumu zetu na hatumsengenyi yeyote ." 


Kisha jueni kuwa Allah amewaamrisha kumswalia na 
kumsalimia Nabii wake... 

